als_Latn dik_Latn sag_Latn
Publikimi i statistikave – Të dhënat kombëtare në një faqe të përbashkët
INSTAT, Banka e Shqipërisë dhe Ministria e Financave njoftuan të martën zhvillimin e Faqes Përmbledhëse të të Dhënave Kombëtare.
Kjo faqe informacioni në internet synon të shërbejë si një qendër publikimi e përgjithshme për statistikat themelore makroekonomike.
Ajo do të përmbajë statistikat e publikuara nga tre institucionet, si prodhues zyrtarë të statistikave në vend.
Përmes kësaj faqeje, Shqipëria do të adoptojë Sistemin e Përmirësuar të Shpërndarjes së të Dhënave të Përgjithshme, sistem i miratuar nga Bordi Ekzekutiv i Fondit Monetar Ndërkombëtar.
Autoritetet e vlerësojnë këtë hap si shumë të rëndësishëm për shpërndarjen e statistikave cilësore.
Publikimi i të dhënave themelore makroekonomike përmes faqes së re do t’u ofrojë grupeve të interesit, përfshirë edhe investitorët dhe agjencitë e vlerësimit, një qasje të lehtë në informacionet që Bordi Ekzekutiv i FMN-së i vlerëson si të rëndësishme për monitorimin e kushteve dhe politikave ekonomike.
Sipas njoftimit zyrtar, marrja e këtij informacioni në format lehtësisht të aksesueshëm do të bëjë që të gjithë përdoruesit do të kenë qasje të njëkohshme tek të dhënat, çka do të sjellë një transparencë më të madhe.
Ersuin Shehu/SCAN
als_Latn als_Latn als_Latn als_Latn als_Latn als_Latn als_Latn als_Latn hau_Latn